கேள்வி: பெயாட்டே ஷெய்ப்பே - குடும்பமும் வாழ்க்கையும் பற்றி விளக்கவும்.
பதில்: பெயாட்டே ஷெய்ப்பேயின் தாயார் ஜெர்மன் சனநாயகக் குடியரசு சேர்ந்தவர். தந்தையார் உருமேனியர். தாயாரும் தந்தையாரும் உருமேனியாவில், புக்காரெஸ்ற் நகரில், ஒரே வகுப்பில் பல் வைத்தியம் கற்றவர்கள். பெயாட்டே ஷெய்ப்பே தனது தந்தையை ஒரு போதும் சந்தித்ததில்லை. இவரின் தந்தை 2000இல் இறக்கும் வரை இவரைத் தனது மகள் என ஏற்றுக் கொள்ளவில்லை.[http://www.dw.com/de/beate-zsch%C3%A4pe-die-mutter-der-terrorzelle/a-16195425 ''Beate Zschäpe - die Mutter der Terrorzelle''] இவர் அடிக்கடி தனது அம்மம்மாவின் பொறுப்பிலேயே வாழ்ந்தவர். இவரின் தாயார் இருதடவைகள் விவாகரத்துச் செய்து கொண்டவர். ஒவ்வொரு முறையும் தாயாரின் புதிய நட்பின் பெயரை தனது குடும்பப் பெயராகப் பெற்றுக் கொண்டவர். 15வது வயதுக்குள் தான் வாழ்ந்த நகரான யேனாவிலும், அதைச் சுற்றியுள்ள இடங்களிலுமாக 6 தடவைகள் வீடு மாற வேண்டிய சூழ்நிலைக்கு உள்ளானவர்.[http://www.focus.de/auto/ratgeber/zubehoer/ich-schlafe-jetzt-ruhiger-schleifen-und-aetzen_aid_705692.html ''Schleifen und ätzen | FOCUS Magazin | Nr. 4 (2012)'']